Okresná prokuratúra Banská Bystrica 
Partizánska cesta 1, 975 63 Banská Bystrica 1

Sp. zn. : 3 Pv 340/11/6601	Banská Bystrica, 16.4.2012
EEČ : 2-45-82-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Banská Bystrica
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
od septembra 2010 do súčasnej doby si neplnil zákonnú   vyživovaciu povinnosť voči maloletému synovi XXXXX, nar. XXXXX  napriek tomu, že rozsudkom Okresného súdu v Banskej Bystrici sp. zn. P 493/94 z 13.12.2000 bol zaviazaný  prispievať na jeho výživu sumou po  33,19 €  vždy do 15. dňa v mesiaci vopred do rúk matky dieťaťa XXXXX, nar. XXXXX, trvalým bydliskom XXXXX, ul. XXXXX  pričom za uvedené obdobie jej dlhoval na výživnom  630,68 €
Právna veta:
lebo zanikla trestnosť činu
Odôvodnenie:
	Uznesením  povereného príslušníka OO PZ XXXXX-východ pod ČVS: ORP- 1296/OV-BB-2011 z 19.10.2011 bolo vznesené obvinenie XXXXX pre  prečin  zanedbania  povinnej výživy podľa § 207  ods. 1 Tr. zák. na tom skutkovom základe ako je uvedené vo výrokovej časti predmetného rozhodnutia, pričom výška dlhu v tom čase ustálená na sumu 464,71 €.
                                                         
Po skončení skráteného vyšetrovania poverený príslušník PZ predložil na tunajšiu okresnú prokuratúru vyšetrovací spis s návrhom na zastavenie trestného stíhania z dôvodu zániku trestnosti činu.
	
	Obvinený bol v prípravnom konaní k trestnej činnosti vypočutý a pri výsluchu uviedol, že dlh na výživnom uhradil v plnej výške dodatočne.  

	Svedkyňa - poškodená XXXXX uviedla, že  obvinený počas uvedeného obdobia výživné neplatil, dodatočne uhradil v marci 2012 výživné v plnej výške a taktiež uhradil bežné výživné za mesiac marec 2012, pričom syn XXXXX núdzou počas uvedeného obdobia netrpel. 
 
	Prečinu zanedbania povinnej výživy podľa § 207  ods. 1 Tr. zák. sa dopustí ten, kto najmenej 3 mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.  

	Podľa § 86 písm. a/  Tr. zák. trestnosť trestného činu zaniká aj vtedy, ako ide o trestný čin zanedbania povinnej výživy podľa  § 207, ak  trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215  ods. 1 písm. h/  Tr. por. prokurátor zastaví trestné stíhanie, ak zanikla trestnosť činu.

	Preto som rozhodla tak, ako je vyššie uvedené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dana Michaličková
prokurátorka